Исламан арканаш
Исламан арка̄наш (рукнаш) (Ӏаьр. أَرْكَانُ الْإِسْلَام‎‎ — «Исламан бӀо̄гӀамаш») — иза ислам дин шена тӀедоьгӀначу пхеа бӀогӀамна луш йолу термин йу. Уьш пайхамаран масийттачу хьадисашкахь хьехийна йу. Уьш йу: Ши шахӀадат далор (тоьшалладар): «АллахӀ воцург кхин дела вац» аьлла тоьшалладар а, «Мухьаммад — цуьнан элча а ву» аьлла тоьшалладар а). Ламаз дар (иза дийнахь а, пхьуьйранна а пхи ламаз ду). Закат далар. Рамазан беттан марханаш кхабар. Хьаж дар (и дан ницкъкхочучо). ХӀорш ислам дин шена тӀедоьгӀна арканаш йу аьлла къастийна Ибн Ӏумарера дийцинчу хьадисехь: Ибн Ӏумара дийцина: “Суна хезира Делан элчано ﷺ олуш: «Ислам доьгӀна ду пхеанна (бӀогӀамна) тӀе: «“АллахӀ воцург кхин дела вац, Мухьаммад — цуьнан элча а ву” аьлла тоьшалладарна а, ламаз дарна а, закат даларна а, хьаж дарна а, Рамазан баттахь марханаш кхабарна а»»”. — Книга: Ийман, Сахьихь аль-Бухари: № 8; Сахьихь Муслим: № 16.